Държавен вестник, бр. 37, 2025 г., стр. 19

БРОЙ  37	
Д Ъ Р Ж А В Е Н  В Е С Т Н И К 	
СТР.  19   
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
НА ЗЕМЕДЕЛИЕТО И ХРАНИТЕ
Наредба за изменение и допълнение на Наредба 
№ 3 от 1999 г. за създаване и поддържане на 
регистър на земеделските стопани (обн., ДВ, 
бр. 10 от 1999 г.; изм., бр. 106 от 2000 г., бр. 99 
от 2001 г., бр. 39 от 2002 г., бр. 1 от 2003 г., 
бр. 20 от 2005 г., бр. 3, 23 и 48 от 2007 г., бр. 2 
от 2008 г., бр. 3, 79 и 89 от 2011 г., бр. 23 от 
2012 г., бр. 110 от 2013 г., бр. 22, 43 и 63 от 
2014 г., бр. 31 от 2015 г., бр. 52 и 105 от 2016 г., 
бр. 19 и 43 от 2017 г., бр. 17 от 2018 г., бр. 14 
от 2019 г., бр. 11 от 2021 г. и бр. 62 от 2023 г.)
§ 1. В чл. 5 се правят следните изменения:
1. Алинея 2 се изменя така:
„(2) Въз основа на вписването на земедел­
ския стопанин се издава справка, генерирана 
от регистъра, за декларираната от него дей­
ност. Образецът на справката се утвърждава 
със заповед на министъра на земеделието и 
храните.“
2. Алинея 3 се изменя така:
„(3) Регистрираните земеделски стопани 
или упълномощени от тях лица с нотариално 
заверено пълномощно представят ежегодно 
в срок от 1 октомври до края на срока по 
чл. 12, ал. 1 от Наредба № 4 от 2023 г. за 
условията и реда за подаване на заявления 
за подпомагане по интервенции за подпома­
гане на площ и за животни (ДВ, бр. 30 от 
2023 г.) актуална информация за дейността 
си чрез анкетна карта с анкетни формуляри. 
Въз основа на представената информация 
областната дирекция „Земеделие“ издава на 
земеделския стопанин справка, генерирана от 
регистъра, за декларираната от него дейност 
за срок до края на срока по изречение първо 
за следващата стопанска година.“
3. В ал. 5 думите „заверка на регистрацион­
ната му карта“ се заменят с „подновяване на 
регистрацията му“.
4. Алинея 7 се изменя така:
„(7) Издадената справка, генерирана от ре­
гистъра, за декларираната дейност, разпечатка 
или заверени от ОДЗ копия на анкетни карти 
с анкетни формуляри служат за легитимиране 
на земеделските стопани пред контролните 
органи и финансиращите институции, при 
необходимост.“
§ 2. В чл. 6 се правят следните изменения:
1. В ал. 1 думите „със заверени“ и „регис­
трационни карти“ се заличават.
2. В ал. 2 т. 2 се отменя.
§ 3. В чл. 7, ал. 1 се правят следните из­
менения и допълнения:
1. В т. 2 думата „факс,“ се заличава.
2. Създава се т. 3б:
„3б. информация за първичните произво­
дители на семена, предназначени за произ­
водство на кълнове за консумация от човека, 
по смисъла на Регламент за изпълнение (ЕС) 
№ 208/2013 на Комисията от 11 март 2013 го­
дина относно изискванията за проследяване 
на кълновете и на семената, предназначени 
за производство на кълнове (OB, L 68 от 
12.3.2013 г.);“.
§ 4. В чл. 8 се правят следните изменения 
и допълнения:
1. В ал. 2 накрая се добавя: „или да подадат 
заявление за електронна услуга чрез система­
та за сигурно електронно връчване (ССЕВ)“.
2. Алинея 8 се изменя така:
„(8) При първоначална регистрация зе­
меделският стопанин лично представя до­
кументите си за регистрация в ОДЗ или по 
електронен път чрез ССЕВ.“
3. Създава се ал. 10:
„(10) Земеделските стопани, които произ­
веждат семена, предназначени за производство 
на кълнове за консумация от човека, подават 
декларация съгласно приложение № 4.“
§ 5. В чл. 11 се правят следните изменения:
1. Алинея 1б се изменя така:
„(1б) Когато през съответната стопанска 
година не са настъпили промени в обсто­
ятелствата по чл. 7, ал. 1 спрямо предходната 
стопанска година, регистрираният земеделски 
стопанин или упълномощено от него лице 
с нотариално заверено пълномощно подава 
единствено декларация по образец съгласно 
приложение № 5 в сроковете и по реда на 
ал. 1, като му се издава справка, генерирана 
от регистъра, за декларираната дейност.“
2. В ал. 6 думите „регистрационната си 
карта“ се заменят с „издадената справка, 
генерирана от регистъра, за декларираната 
дейност“.
§ 6. В чл. 12 ал. 2 се отменя.
§ 7. В чл. 13, ал. 4 думите „по ред, определен 
с инструкция на министъра на земеделието 
и храните“ се заличават.
§ 8. Приложение № 1 към чл. 7, ал. 1 се 
отменя.
§ 9. В приложение № 2 към чл. 8, ал. 1 се 
правят следните изменения и допълнения:
1. Таблица 2 се изменя така: